**Likumprojekta "Par Papildu protokolu Eiropas Padomes Konvencijai par terorisma novēršanu" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2015. gada 22. oktobrī Rīgā Latvija parakstīja Papildu protokolu Eiropas Padomes Konvencijai par terorisma novēršanu (turpmāk – Papildu protokols). Saskaņā ar likuma "Par Latvijas Republikas starptautiskajiem līgumiem" 8. pantu starpvalstu līgumi tiek apstiprināti ar Saeimas pieņemtu likumu, uz kura pamata Ārlietu ministrija sagatavo ratifikācijas rakstu, ko paraksta Valsts prezidents un līdzparaksta ārlietu ministrs. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Papildu protokolu ir parakstījušas 33 dalībvalstis (Albānija, Beļģija, Bosnija un Hercegovina, Bulgārija, Čehija, Dānija, Igaunija, Somija, Francija, Vācija, Grieķija, Islande, Itālija, Latvija, Lietuva, Luksemburga, Malta, Moldova, Monako, Montenegro, Nīderlande, Norvēģija, Polija, Portugāle, Rumānija, Slovākija, Slovēnija, Spānija, Zviedrija, Šveice, Turcija, Ukraina, Apvienotā Karaliste) no kurām trīs (Albānija, Dānija, Monako) to ir ratificējušas. Papildus nepieciešams norādīt, ka Papildu protokolu ir parakstījusi arī Eiropas Savienība.Papildu protokols paredz kriminalizēt vairākus jaunus noziegumu veidus, kas saistīti ar terorismu un kas līdz šim ne nacionālā, ne starptautiskā līmenī nebija kriminalizēti. Tas īpaši attiecas uz tādām darbībām kā terorisma apmācības saņemšana, ceļošana uz ārvalstīm terorisma nolūkā, šādas ceļošanas finansēšana, organizēšana un veicināšana.Papildu protokola 2. pants paredz dalībvalstīm pienākumu kriminalizēt dalību apvienībā vai grupā terorisma nolūkā.Papildu protokola 3. pants paredz dalībvalstīm pienākumu kriminalizēt terorisma apmācības saņemšanu.Papildu protokola 4. pants paredz dalībvalstīm pienākumu kriminalizēt ceļošanu uz ārvalstīm terorisma nolūkā.Papildu protokola 5. pants paredz dalībvalstīm pienākumu kriminalizēt ceļošanas uz ārvalstīm terorisma nolūkā finansēšanu.Papildu protokola 6. pants paredz dalībvalstīm pienākumu kriminalizēt ceļošanas uz ārvalstīm terorisma nolūkā organizēšanu vai cita veida veicināšanu.Papildu protokola 7. pants paredz dalībvalstīm pienākumu nodrošināt informācijas apmaiņu 24 stundas dienā, īpaši attiecībā uz personām, kuras ceļo uz ārvalstīm terorisma nolūkā.Lai nodrošinātu Latvijas normatīvo aktu pilnīgu atbilstību Papildu protokola normām, ir nepieciešams veikt atsevišķus grozījumus Latvijas normatīvajos aktos, tostarp Krimināllikumā (turpmāk – KL) un Noziedzīgi iegūtu līdzekļu legalizācijas un terorisma finansēšanas novēršanas likumā (turpmāk – NILLTFNL).Likumprojekta būtība:Likumprojekta 1. pants paredz, ka ar šo likumu Papildu protokols tiek pieņemts un apstiprināts.Likumprojekta 2. pants nosaka institūciju, kas būs atbildīga par Papildu protokolā paredzēto saistību izpildes koordinēšanu.Likumprojekta 3. pants nosaka institūciju, kas būs atbildīga par Papildu protokola 7. panta izpildi.Likumprojekta 4. pants paredz, ka Papildu protokols stājas spēkā tā 10. pantā noteiktajā laikā un kārtībā un Ārlietu ministrija par to paziņo oficiālajā izdevumā "Latvijas Vēstnesis".Likumprojekta 5. pants paredz, ka tas stājas spēkā nākamajā dienā pēc tā izsludināšanas. |
| 3. | Projekta izstrādē iesaistītās institūcijas | Papildu protokola normu un Latvijas normatīvā regulējuma atbilstības izvērtēšanā tika iesaistīta Ārlietu ministrija, Ģenerālprokuratūra, Iekšlietu ministrija, Valsts policija, Drošības policija, Zvērinātu advokātu padome, Rīgas pilsētas Vidzemes priekšpilsētas tiesa, Augstākās tiesas Krimināllietu departaments, Latvijas Universitātes Juridiskā fakultāte, Rīgas apgabaltiesas Krimināllietu tiesas kolēģija un Noziedzīgi iegūtu līdzekļu legalizācijas novēršanas dienests. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| *Likumprojekts šo jomu neskar.* |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Likumprojekts šo jomu neskar.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Lai nodrošinātu Latvijas normatīvo aktu atbilstību Papildu protokola normām, ir izstrādāti nepieciešamie grozījumi KL un NILLTFNL. Taču vienlaikus 2015. gada nogalē Eiropas Komisija nāca klajā ar priekšlikumu Eiropas Parlamenta un Padomes direktīvai par terorisma apkarošanu, un ar ko aizstāj Padomes Pamatlēmumu 2002/475/TI par terorisma apkarošanu (turpmāk – Direktīvas projekts). Trialogi par Direktīvas projektu sākās 2016. gada 14. jūlijā un Eiropas Savienības dalībvalstis redz nepieciešamību panākt vienošanos par Direktīvas projektā iekļautajiem priekšlikumiem pēc iespējas drīzāk. Tiek prognozēts, ka Direktīvas projektu varētu pieņemt 2016. gada nogalē.Līdz ar to grozījumi KL un NILLTFNL tiks virzīti izsludināšanai Valsts sekretāru sanāksmē, tiklīdz būs panākta skaidra vienošanās par Direktīvas projektā ietvertajām normām, jo Direktīvas projektā ietvertās normas ir ciešā sasaistē ar Papildu protokola normām. Tādējādi, lai nodrošinātu tiesiskā regulējuma atbilstību gan Papildu protokola normām, gan Direktīvas projekta normām varēs virzīt vienu likumprojektu. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Eiropas Padomes Konvencija par terorisma novēršanu. |
| 3. | Cita informācija | Priekšlikums Eiropas Parlamenta un Padomes direktīvai par terorisma apkarošanu, un ar ko aizstāj Padomes Pamatlēmumu 2002/475/TI par terorisma apkarošanu. |

|  |
| --- |
| **1.tabulaTiesību akta projekta atbilstība ES tiesību aktiem** |
| *Likumprojekts šo jomu neskar.* |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Papildu protokols Eiropas Padomes Konvencijai par terorisma novēršanu. |
| A | B | C |
| Papildu protokola 7. pants | Likumprojekta 3. pants | Atbilst |
| Papildu protokola 10. pants | Likumprojekta 4. pants | Atbilst |
|  |
|  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| *Likumprojekts šo jomu neskar.* |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Tieslietu ministrija, Drošības policija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

29.11.2016. 14:56

877

S.Dzalbe

67036938, Sintija.Dzalbe@tm.gov.lv